مکزیک میلی تیمی مربیسی خوان کارلوس اوسوریو، برزیله اودوزدوقلاری اویونون آردین‌دان دانیشدی.
طرفدارلاردان اودوزدوقلاری اوچون عذر ایسته‌یه‌ن اوسوریو، نیمارین مکزیک اویونون‌دا تئز تئز اؤزونو یئره آتدیغینی دئدی.
اوسوریو، "اویونون داوری، قرارلاری برزیل له‌ینه وئردی. نیمارین تئز تئز اؤزونو یئره آتماسی اوزون‌دن اویونون بو قدر واخت ایتیرمه‌سی فوتبال اوچون بیر اوتانج. داور، بو وضعیته هئچ بیر مداخیله ائتمه‌دی. اویون‌چولاریم دا بو وضعیت‌دن چوخ ائتکیلندی. فوتبال، آداملارین اویونودور دلقکلرین دئییل" دئدی.
